Дзяржаўная ўстанова адукацыі

“Сярэдняя школа № 1 г. Новалукомля”

**План-канспект адкрытага ўрока ў 9 класе**

***“****Коска і кропка з коскай у бяззлучнікавых складаных сказах****”***

Распрацавала настаўніца

беларускай мовы і літаратуры

Мацарская Алена Анатольеўна

**2017**

**Тэма**: Коска і кропка з коскай у бяззлучнікавых складаных сказах

**Мэты**:

1. Стварыць умовы для сістэматызацыі і замацавання ведаў вучняў у пастаноўцы коскі і кропкі з коскай у бяззлучнікавых складаных сказах, правільна расстаўляць і абгрунтоўваць пастаноўку коскі і кропкі з коскай у складаных сказах такога тыпу.

2. Фарміраваць арфаграфічныя і пунктуацыйныя навыкі школьнікаў, уменне

ствараць самастойна бяззлучнікавыя складаныя сказы з названымі знакамі прыпынку.

3. Развіваць навыкі самакантролю, пазнавальныя і творчыя здольнасці.

4. Выхоўваць у школьнікаў павагу да народных традыцый, культуру самастойнай працы.

**Тып урока**: Урок замацавання вывучанага

**Абсталяванне**: Мультымедыйная прэзентацыя, аўдыёзапіс “Зімовая цішыня”, карткі з тэставымі заданнямі, словамі для арфаграфічнай хвілінкі, сказамі для пісьмовай самастойнай работы, рэпрадукцыя карціны Вітольда Бялыніцкага Бірулі “Зімовы сон”, эпіграф на дошцы

**Эпіграф**:

*“Хочаш разумець – рабі рукой,*

*думай галавою, слухай душою”*

ХОД УРОКА

1. **Арганізацыйны момант.**

* Вітанне

*Добры дзень, паважаныя сябры. Я рада нашай з вамі сённяшняй сустрэчы. Завуць мяне Алена Анатольеўна. Я спадзяюся, што сумесная наша з вамі праца на ўроку прынясе задавальненне і станоўчыя вынікі.Запішыце, калі ласка, свае імёны на паперах, якія ёсць у вас на стале, каб я магла да вас звяртацца, як трэба.*

* Псіхалагічны настрой на працу
* Скажыце, калі ласка, а якое свята сёння адзначаецца? (*Хрышчэнне, Вадохрышча*)
* А што абазначае дадзенае свята ў народным календары? *(Хрышчэнне Іісуса ў рацэ Іардані)*
* А што з’яўляецца сімваламі гэтага свята? (*Вада, мароз, сонца*)
* Асноўныя абрады, якія праводзяцца на Хрышчэнне? *(Купанне ў палонцы)*

1. **Паведамленне тэмы, мэтаў урока.**

Выкарыстоўваю прыём “Тэлеграма”. На дошцы запісана слова ВАДА і тэма ўрока. Вучням прапануецца прачытаць тэму, а потым на кожную літару запісанага слова сфармуляваць мэты і задачы ўрока.

*Напрыклад,*

*В – ведаць знакі прыпынку, вывучыць …*

*А – атрымаць…*

*Д – даказваць, дапаўняць…*

*А – адказваць, аргументаваць …*

Такім чынам, разам з вучнямі фармулююцца мэты ўрока.

* *Кожны з вас атрымаў ліст самакантролю. Вы будзеце прастаўляць сюды свае балы за выкананыя заданні. У канцы ўрока палічыце сярэдні бал – гэта і будзе ваша адзнака за ўрок. Жадаю вам поспеху і плену. І толькі самых-самых высокіх адзнак.  
  Хачу звярнуць увагу да эпіграфа “Хочаш разумець – рабі рукою, думай галавою, слухай душою”.*
* *Як вы разумееце гэтыя словы? (Веды самі не даюцца. Трэба прыкласці немалыя намаганні, каб іх спасцігнуць)*

1. **Арфаграфічная хвілінка. Павапіс у-ў.**

* *Давайце ўспомнім правіла, калі пішацца* ***у****, а калі* ***ў****.*
* *1 варынт выпісвае словы з у, 2 варыянт з ў.*

Сло..нік, а..тастрада, новы ..ніверсам, еса..л, ва..чаня, ка..нер, сімпозі..м, хвалі ..льтрагукавыя, ба..кон, Пракоф’е.., опі..м, Штра..с, мова ..рду, Са..даўская Аравія, ма..зер, Ба..тыка, беларуска-..краінскі, на ..рале; і ..ладзімір, і ..льяна; нака..т, ла..рэат, ванька-..станька, перпету..-мобіле, напо..ніць, па..за, па..ка.

Правільнае напісане:

Слоўнік, аўтастрада, новы універсам, есаул, ваўчаня, каўнер, сімпозіум, хвалі ўльтрагукавыя, балкон, пракоф’еў, опіум, Штраус, мова урду, Саудаўская Аравія, маўзер, Балтыка, беларуска-ўкраінскі, на Урале; і Уладзімір, і Ульяна; накаўт, лаўрэат, ванька-ўстанька, перпетуум-мобіле, напоўніць, паўза, палка.

(Вучні мяняюцца сшыткамі, правяраюць, выстаўляюць адзнакі ў ліст ацэнкі)

Ключ выстаўлення адзнак:

10 – 0 памылак

9 – 1 памылка

8 – 2 памылкі

7 – 3 памылкі

6 – 4 памылкі

5 – 5 памылак

4 – 6 памылак

3 – 7 памылак

2 – 8 памылак

1 – 9 памылак і больш

* *Скажыце, хто выканаў усе правільна? А хто дапусціў 1-2 памылкі?*

1. **Трэніровачнае замацаванне вывучанага матэрыялу**

* Тэставая работа

1. *Вызначце бяззлучнікавы складаны сказ:*
2. Быў гарачы жнівень, у агародзе грэліся тугія гарбузы, спелілася насенне ўкропу.
3. Ходзіць вецер па даліне, ходзіць навявае ды пра радасць мне, дзяўчыне, песні напявае.
4. Буяе пад абшарамі сцюдзёны асенні вецер, змятае пад прызбы пажоўклае лісце, гойдае мокрае галлё ў садку.
5. *Вызначце, у якім сказе гаворыцца пра ўмовы пастаноўкі коскі ў бяззлучнікавым складаным сказе:*
6. Калі змест частак супрацьпастаўляецца; паміж часткамі можна ўставіць злучнікі а, але.
7. Калі часткі паказваюць на адначасовасць або паслядоўнасць з’яў, падзей, маюць цесную сэнсавую сувязь паміж сабой і вымаўляюцца з інтанацыяй пералічэння.
8. Калі другая частка раскрывае, тлумачыць, дапаўняе змест першай.
9. *Вызначце, у якім сказе гаворыцца пра ўмовы пастаноўкі кропкі з коскай ў бяззлучнікавым складаным сказе:*
10. Калі апошняя частка з’яўляецца абагульняльнай да папярэдніх.
11. Калі часткі сказа даволі развітыя, звычайна маюць свае знакі прыпынку і менш цесную сэнсавую сувязь паміж сабой.
12. Калі другая частка паказвае на прычыну таго, пра што гаворыца ў першай частцы.
13. *Адзначце сказ, дзе трэба паставіць коску.*
14. Красавік з вадою май з травою.
15. Вецер загуляе хвойнік, лозы гнуцца.
16. Пад поўдзень выбівалася з туману сонца трава і дрэвы яснелі лясы як бы абыходзілі далей неба ўзнімалася вышэй.
17. *Адзначце сказ, дзе трэба паставіць кропку з коскай.*
18. Навокал рассцілалася поле, яшчэ даволі стракатае за жаўтлявым спелым жытам зелянела бульба з другога боку сінеў лупін.
19. Адспявала лета песні, усе сабрала каласы пад сасонкамі, на ўзлессі, расцвітаюць верасы.
20. Зямля жыве у бераг б’юць прылівы у вырай адлятаюць жураўлі…

Правільныя адказы: 1а, 2б, 3б, 4в, 5б.

* *Рабяты, хто з вас адказаў на ўсе 5 пытанняў правільна?*
* *Якія пытанні падаліся найбольш цяжкімі?*

(Запасныя сказы для адпрацоўкі цяжкасцей у заданнях тэста.

Запісаць сказы. Растлумачыць пастаноўку знакаў прыпынку.

*Рунь пад сонцам заіскрыцца, краска ўспыхне ля крыніц, ажывуць гаі. Нарэшце зайшлі ў лес; пад нагамі шапацела пажоўклае, пакарабачанае лісце. Ціха, надышоў пагодлівы вечар*.)

**Фізкультпаўза**

* Уладкуйцеся, каб вам было зручна, утульна, заплюшчыце вочкі і ўявіце сабе карціну, якае паўстае з пейзажнай замалёўкі. Звярніце ўвагу на вобразна-выяўленчыя сродкі нашай мовы, якія ўжыты для апісання першага снегу. (Гучыць аўдыёзапіс “Зімняя цішыня”)

***Хараство зімовага надвор’я***

*Увесь дзень i ўсю ноч iшоў негусты снег. Прыгожа падалi сняжынкi. А калi веяў вецер, снег ладзiў карагод. Пад ранак усё зацiхла. Навокал ляжаў малады пушысты снег; пасвятлелi палi, лугi, дарогi. Будынкi апранулi снежныя шапкi. Хвойныя дрэвы — таксама.*

*Уваходжу ў лес i не пазнаю знаёмыя мясцiны: у лесе, як i ў полi, роўна, зямля пакрыта чароўным белым абрусам. У маладым сасоннiку — пераўтварэнне: нiбы якiсьцi ўмелы скульптар наладзiў «выставу» снежных фiгурак – чаго там толькi не разгледзiш!*

*А навокал глухая цiшыня. Нават птушкi замоўклi: нi стуку дзятла, нi пiску сiнiц — мо i яны любуюцца хараством першага снегу.*

* Пісьмовая работа з карткамі

Картка 1.

Падкрэсліце граматычныя асновы, расстаўце знакі прыпынку, устаўце прапушчаныя літары.

1. Др..жаць у шэран.. б..розы б..леюць снежн.. палі. 2. І в..трак далёк.. ў ціхім пол.. пахавалі хвалі збажыны крыламі махаючы (па)волі над з..млёй павіслі каршуны. 3. Заз..л..нелі ..чмені і аўсы пусціла пшаніца шырок.. парасткі загусцеў лён. 4. Вясёлка над Дз..віною паднялася (ў)гору кол..ры яе пабляклі і неўзабаве ра(с,сс)еяліся зусім.

Картка 2.

Падкрэсліце граматычныя асновы, расстаўце знакі прыпынку, устаўце прапушчаныя літары.

1. Апранаюцца ў з..л..ніну хмызнякі з..мля атуле(н,нн)ая ц..плом чакае блі..кай навал..ніцы. 2. (Па)палудні хмары ўсплылі неба над вёскай зрабілася высока.. бела… 3. Ціснуў сух.. скрыпуч.. марозік усюды ляжаў глыбокі ро..ны сне… 4. Раптам пес..ня дзіўная прачнецца далёка недзе над вадой спява.. Нарач, і здаецца, усё вакол спява.. з ёй.

Для праверкі:

Картка1.

1. Дрыжаць у шэрані бярозы, бялеюць снежныя палі. 2. І вятрак далёкі ў ціхім полі пахавалі хвалі збажыны; крыламі махаючы паволі, над зямлёй павіслі каршуны. 3. Зазелянелі ячмені і аўсы, пусціла пшаніца шырокія парасткі, загусцеў лён. 4. Вясёлка над Дзвіною паднялася ўгору, колеры яе пабляклі і неўзабаве рассеяліся зусім.

Картка 2.

1. Апранаюцца ў зеляніну хмызнякі; зямля, атуленая цяплом, чакае блізкай навальніцы. 2. Папалудні хмары ўсплылі, неба над вёскай зрабілася высокае, белае. 3. Ціснуў сухі, скрыпучы марозік, усюды ляжаў глыбокі роўны снег. 4. Раптам песня дзіўная прачнецца далёка недзе над вадой; спявае Нарач, і здаецца, усё вакол спявае з ёй.

1. **Творчае замацаванне**

**5-6 балаў**

Да простых сказаў далучыць 1 ці 2 сказы, каб атрымаліся бяззлучнікавыя складаныя сказы, паміж часткамі якіх трэба паставіць коску.

*У полі дзьмуў калючы вецер…*

*У тумане ціха шэпчуцца хвалі возера..*

**7-8 балаў**

Да простых сказаў далучыце 1 ці 2 сказы, каб атрымаліся бяззлучнікавыя складаныя сказы, паміж часткамі якіх трэба паставіць кропку з коскай

*Насцярожана і грозна шумеў лес…*

*Паабапал дарогі зелянела азіміна…*

**9-10 балаў**

Скласці невялікі тэкст па карціне Вітольда Бялыніцкага-Бірулі “Зімовы сон”, выкарыстоўваючы бяззлучнікавыя складаныя сказы.

1. **Дамашняе заданне**

Падабраць па 3 сказы з коскай і кропкай з коскай з твораў, размешчаных у падручніку “Беларуская літаратура”

1. **Рэфлексія**

* *Ацаніце, калі ласка. сваю працу на ўроку з дапамогай элементаў канструктара Банчэмз:*

Чырвоны Сваёй работай задаволены

Аранжавы У цэлым усё добра, але былі пэўныя цяжкасці.

Сіні Было вельмі складана, не спраўляўся (-лася)

(Збіраю элементы ў слоік).

* *Назавіце ўмовы, пры якіх паміж часткамі бяззлучнікавага складанага сказа ставіцца коска.*
* *Кропка з коскай.*

**Х. Дамашняе заданне**

Падабраць па 3 бяззлучнікавы складаныя сказы сказы з коскай і кропкай з коскай з твораў, размешчаных у падручніку “Беларуская літаратура”